Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: hiányában — nem tudja továbbítani. A magyar állampolgárságról szóló 1993. évi LV. törvény (a továbbiakban: törvény)
Paragraph Index: 482

1993. június 30. napján nyugdíjának felemelését is kérte, OKKH azonban csak 1995. szeptember 20-án állította ki — az ügyintézési határidő több mint 2 éves túllépésével — az ennek alapjául szolgáló „Összesített Hatósági Bizonyítvány”-t. Az országgyűlési biztos megállapította: azzal, hogy az OKKH az előbbiekben ismertetett határozatokat az ügyintézési határidőt lényegesen túllépve hozta meg, az Alkotmány 2. § (1) bekezdésével összefüggésben okozott viszszásságot. Azzal pedig, hogy a panaszos bírósághoz benyújtott keresete elbírálásához szükséges iratok megküldésére és nyilatkozat megtételére nyitvaálló határidőt lényegesen túllépte, az Alkotmány 57. § (5) bekezdésével összefüggésben okozott visszásságot. Mivel azonban az OKKH az említett döntéseket az országgyűlési biztos vizsgálatának megkezdését megelőzően már meghozta, ezért az országgyűlési biztos az OKKH elnökéhez intézett ajánlásában indítványozta azoknak az intézkedéseknek a megtételét, melyek a vizsgált ügy kapcsán feltárt visszásságokkal azonos visszásságok elkerülésére alkalmasak, továbbá azt, hogy fegyelmi vizsgálat keretében tisztázza, hogy az ügyintézési határidő jelentős túllépése miatt terheli-e felelősség az OKKH valamelyik ügyintézőjét. Az OKKH elnöke az ajánlásra adott válaszában kifejtette, hogy az ügyintézés területén a kérelmek iktatása, az ügyiratkezelés, valamint a 1999/79/II. szám „kettős iktatások” elkerülése érdekében jelentős módosításokat hajtottak végre, továbbá, hogy fegyelmi vizsgálat indítását nem tartja indokoltnak, illetve lehetségesnek. Az országgyűlési biztos az ajánlásra adott választ elfogadta, a fegyelmi eljárás megindítására vonatkozó ajánlását pedig visszavonta, melyről az OKKH elnökét és panaszost is tájékoztatta. OBH 9377/1997. I. Nem okoz visszásságot az Alkotmány 57. § (5) bekezdésével összefüggésben a Megyei Kárrendezési Hivatal eljárása, ha a nála benyújtott keresetlevelet a törvényes határidőben a bírósághoz továbbítja. II. Nem okoz visszásságot az Alkotmány 57. § (5) bekezdésével összefüggésben a Megyei Közigazgatási Hivatal eljárása, ha a magánlaksértés szabálysértése miatt indult ügyben másodfokon hozott határozata ellen benyújtott fellebbezést nem terjeszti a bíróság elé. A panaszos az országgyűlési biztoshoz intézett beadványában sérelmezte, hogy a Békés Megyei Kárrendezési Hivatal, illetve a Békés Megyei Közigazgatási Hivatal fellebbezését nem továbbította a bírósághoz. Az országgyűlési biztos általános helyettese az Alkotmány 57. § (5) bekezdésében biztosított jogorvoslathoz való jog megsértésének gyanúja miatt indított az ügyben vizsgálatot. Az országgyűlési biztos általános helyettesének vizsgálata feltárta, hogy a panaszos szovjet hadifogságban töltött ideje után kért kárpótlást. A Kárrendezési Hivatal a panaszos kérésének csak részben adott helyt. A panaszos a közigazgatási határozat ellen keresetet nyújtott be. A panaszos keresetlevelét a Kárrendezési Hivatal továbbította a bírósághoz. A bíróság a panaszos kereseti kérelmében foglaltaknak helyt adott. Ezt követően a Kárrendezési Hivatal panaszos részére a bírósági ítéletben foglaltak figyelembevételével 1998. január 19-én kelt határozatával kárpótlást állapított meg. A vizsgálat azt is feltárta, hogy panaszos

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes